— Да гэтага адказнага перыяду дбайна рыхтаваліся на ўсіх узроўнях. Работа па арганізацыі летняга аздараўлення вялася абласным упраўленнем адукацыі і іншымі зацікаўленымі службамі з пачатку года. Былі распрацаваны рэгіянальныя праграмы аздараўлення і занятасці навучэнцаў. Такі падыход дазволіў да пачатку канікул цалкам завяршыць усе запланаваныя падрыхтоўчыя мерапрыемствы, накіраваныя на забеспячэнне максімальна камфортнага, бяспечнага і цікавага знаходжання дзяцей у летніках. Дарэчы, усе мерапрыемствы цяперашняй аздараўленчай кампаніі будуць праходзіць у рамках рэспубліканскай акцыі “Лета — час адкрыццяў”, — адзначыла Наталля Міхайлаўна.